Keedutainas:  200g nisujahu  100g võid  5 muna  4dl vett  1tl soola    Pane vesi koos või ja soolaga pliidile keema. Kui või on sulanud ja vesi keema tõusnud, tõsta kastrul tulelt ja lisa jahu. Sega senikaua kuni jahutükke enam ei ole. Pane uuesti pliidile ja kuumuta segades 2-3 minutit (kuni tainas poti äärtest lahti lööb ja muutub ilusaks siledaks).  Kalla tainas teise kaussi ja lase jahtuda. Siis sega hulka eraldi munad. Segama peab pidevalt.  Pane kondiitripressi sisse ning suru küpsetuspaberiga kaetud ahjuplaadile u 7cm pikkused pallid.Jäta umbes 5 cm keedutainaribade vahele kerkimisruumi. Tee eraldi veel juurde pea koos kaelaga (pritsida küsimärgi kujulised kujundid).  Pane 200-kraadisesse ahju, siis keera ahi 180 kraadi peale ja küpseta umbes 20 minutit, kuni tuuletaskud on kenasti kerkinud ja kuldpruunid. Keera ahi kinni, ning tee  tikuga neile väikesed augud et niiskus välja saaks.  Siis lõika tuuletaskud pooleks ja pealmine pool lõika pikuti kaheks (nendest saavad luige tiivad)    Täidis:  2 dl rõõska koort  400 g kohupiima  100 g suhkrut  2 tl vanillisuhkrut    Täida taskud täidisega, aseta kael ja lõpuks pane peale tiivad. Raputa üle tuhksuhkruga.